text: ব্যাংক বেসরকারিকরণ হচ্ছেই, সাফ জানালেন আরবিআই প্রধান | বার্তা সাম্প্রতিক
  ব্যাংক বেসরকারিকরণ হচ্ছেই, সাফ জানালেন আরবিআই প্রধান
  ব্যাংক বেসরকারিকরণ হচ্ছে। সাফ জানালেন আরবিআই প্রধান । প্রায় দুমাস আগে চলতি বছরের বাজেট পেশ করেছিল সংসদীয় অর্থমন্ত্রী নির্মলা সীতারামন। মোদি সরকারের আমলে বিভিন্ন রাষ্ট্রায়ত্ত ব্যাংক সংস্থার বেসরকারিকরণের হিড়িক শুরু হয়ে গেছে । সেখানেই জানানো হয়েছিল খুব তাড়াতাড়ি ব্যাংকগুলোকে বেসরকারিকারণের প্রক্রিয়ায় ফেলা হবে ।
  রিজার্ভ ব্যাংকের গভর্নর শক্তিকান্ত দাস গতকাল বৃহস্পতিবার একটি ইকোনমিক কনক্লেভে ব্যাংকের বেসরকারিকরণের কথা বলেছেন। তিনি জানিয়েছেন,রিজার্ভ ব্যাংকের সঙ্গে কেন্দ্রীয় সরকারের কথাবার্তা চলছে। খুব শিগগিরই এই সরকারের সিদ্ধান্ত কার্যকর করা হবে। ব্যাংক বেসরকারিকরণ নিয়ে গোটা দেশ যখন উত্তাল ধর্মঘটের পথে চলছে. আরবিআই এর কর্তা নিজে স্পষ্ট করে দিলেন।
  প্রসঙ্গত, তিনি বলেছেন বেসরকারি হাতে চলে গেল ব্যাংকিং ব্যবস্থার কোন ক্ষতি হবেনা । ব্যাংকের আর্থিক শক্তি তহবিল এবং বিধি নিয়ম শক্তপোক্ত করাই রিজার্ভ ব্যাংকের লক্ষ্য। গত কয়েক মাস ধরে কেন্দ্রীয় সরকারের তরফ থেকে উঠে আসছে এই একই সুর। কোনো গ্রাহকের কোনোভাবেই ক্ষতি হবে না বলে তিনি আশ্বাস দিয়েছেন । যদিও প্রশ্ন থেকেই যাচ্ছে কর্তৃপক্ষের এই আশ্বাস কতটা ভরসা করা যায়? ঠিক কতটা নিশ্চয়তা পাচ্ছেন গ্রাহক কিংবা কর্মচারীরা ? কারণ এইরকম ভরসা দেওয়ার পর বারবার ব্যাংক ফেল করেছে।ক্ষতিগ্রস্ত হয়েছে আমানতকারী সাধারণ মানুষ এমনকি অংশীদাররা ও। বরং একমাত্র সরকারি ব্যাংকিং ব্যবস্থার নিরপত্তা দেশের আর্থিক ব্যবস্থা সুরক্ষিত রেখেছিল।বেসরকারিকরণের পর স্বাভাবিকভাবেই সরকারি রক্ষাকবচ যদি না থাকে তাহলে সাধারণ মানুষ এবং দেশের উন্নয়ন বিপন্ন হবে।